b'\n_START_ARTICLE_\nAdempiere\n_START_SECTION_\nScopul proiectului\n_START_PARAGRAPH_\nScopul proiectului Adempiere este crearea unei solu\xc8\x9bii business open source, dezvoltat\xc4\x83 \xc8\x99i sus\xc8\x9binut\xc4\x83 de comunitate. Comuniatea proiectului crede c\xc4\x83 cea mai bun\xc4\x83 metod\xc4\x83 pentru atingerea acestei \xc8\x9binte este implementarea Bazarului din faimosul articol Catedrala \xc8\x99i Bazarul al lui Eric Raymond. \xc8\x99i \xc3\xaentradev\xc4\x83r, \xc3\xaen c\xc3\xa2teva s\xc4\x83pt\xc4\x83m\xc3\xa2ni de la lansare, Adempiere se pozi\xc8\x9bioneaz\xc4\x83 \xc3\xaentre primele cinci proiecte de pe SourceForge.net, lucru care confirm\xc4\x83 puterea bazarului descris de Raymond.\n_START_SECTION_\nArhitectura Adempiere\n_START_PARAGRAPH_\nAdempiere a mo\xc8\x99tenit Dic\xc8\x9bionarul Activ din proiectul Compiere\xe2\x84\xa2. Arhitectura permite extinderea Dic\xc8\x9bionarului Activ \xc3\xaen cadrul aplica\xc8\x9biei, care la r\xc3\xa2ndul s\xc4\x83u permite managementul entit\xc4\x83\xc8\x9bilor aplica\xc8\x9biei \xc8\x99i regulile sale de validare, structura ferestrelor \xc8\x99i logica de afi\xc8\x99are a elementelor din acestea. Suportul pentru fluxuri de lucru (workflows), bazat pe standardele WfMC (Workflow Management Coalition)] \xc8\x99i Object Management Group (OMG), este implementat pentru modelarea diferitelor fluxuri economice din cadrul firmei. Aceste caracteristici permit adaptarea rapid\xc4\x83 a aplica\xc8\x9biei la nevoile firmei, chiar \xc3\xaen timp ce aceasta evolueaz\xc4\x83.\n_START_SECTION_\nAdempiere technology\n_START_PARAGRAPH_\nAdempiere este dezvoltat folosind tehnologia J2EE, mai precis JBoss ca server de aplica\xc8\x9bie. La ora actual\xc4\x83, bazele de date suportate sunt Oracle \xc8\x99i PostgreSQL, dar oferirea independen\xc8\x9bei fa\xc8\x9b\xc4\x83 de baza de date folosit\xc4\x83 este o prioritate pentru proiect.'